بسم الله العظيم. هو بجد اسم عظيم. يعني ايه كلمة عظمة؟ حاجة لما عظمت يعني كبرت وارتفعت وعلت. فاهمين الفكرة؟ ده معنى كلمة عظيم. كلنا بنحسها. لما نيجي نربط الاسم ده بربنا سبحانه وتعالى
فالاسم ده في زاته هو لازم يرتبط ببقية الصفات. يعني ايه؟ يعني عايز تعرف قد ايه ربنا عظيم تدبر عظمة علم ربنا. عايز تعرف ليه ربنا عزيم تدبر عظمة حلم ربنا؟ وهكزا. تيجي انت عمال تفكر في علم ربنا لربنا يعلم ما كان وما سيكون. واللي كان دلوقتي واللي جوة الصدور
واللي بيحصل في كل حتة وما تسقط من ورقة ايه يعلمها. فانت عمال تقول ايه العلم؟ ايه العظمة دي يا رب؟ العظمة في العلم. العظمة في الرحمة. ربنا بيرحم الكافر. ربنا بيرحم الملحد. ربنا بيرحم بيرحم اللي ما بيطلبش منه. ايه يا رب عظمة رحمتك دي. لما تعرف ستر ربنا. ربنا بيستر العاصي مرة واتنين
عشرة وبيستروا قبل الذنب وهو بيعمل الذنب وبعد الذنب ايه يا رب عظمة سترك دي. من هنا تيجي ييجي في قلبك احساس العزمة وتعظيم ربنا سبحانه وتعالى انك تدرك عظمته في كل افعاله في كل صفاته سبحانه وتعالى. وتدرك عظمته في ذاته. احنا لحد دلوقتي ما اعرفش ربنا ذاته عاملة ازاي
وعمرنا ما هندرك وده في حد زاته عزمة رهيبة. يا رب انت عظيم في زاتك. وما حدش هيدرك ده الا لما نروح له سبحانه وتعالى. فالواحد بيتأسر اوي بالاسم ده لانه
اسم جليل اسم يخليك تخضع لربنا. وتقول له سبحانك. ولما تتعامل مع ربنا سبحانه وتعالى قال عزيم ان ما فيش اعظم منه محتاج تركز في حاجات مهمة اوي اوي اوي. زي ربنا يقول ايه؟ ومن يعظم شعائر الله فانها من تقوى القلوب. ما ينفعش تتعامل مع العظيم
تستهين بالشعائر. ما ينفعش تستهين بالصلاة. ما ينفعش تستهين بالزكاة. ما ينفعش تستهين بالاماكن المقدسة اللي زي الكعبة ما ينفعش تستهين بكلام ربنا. انا عارف ان احنا مش كده. بس بنعزمها قد ايه بقى؟ هي دي المشكلة. لما نسمع الله اكبر الصلاة الصلاة وما ملكت ايمانكم
المصحف اللي محطوط كده وعليه تراب. هل احنا بنعزم الشعائر؟ هل البنات بتعظم الحجاب؟ وعارفة ان ده امر؟ ولا احنا بنستهين بالشرع؟ آآ معرفتك تتطلب منك ان انت تعزمه وتعظم الشعائر. وعلى الناحية التانية ومن يعظم حرمات الله. هتعظم الحرمات. يعني المعاصي ويعني الزنوب. يعني
الاكل الحرام ده بالنسبة لك كارسة. الفلوس الحرام بالنسبة لك انسى. الصحوبية. انت معزم الحرمات دي. انت بتغير لما حرمات الله بتنتهك. انت انت بتغضب لله العزيم لانه دي حاجات عظيمة هو حرمها وهو شرعها
فده احساسك وانت بتتعامل مع ربنا وانت بتواجه الحياة دي. يا جماعة ده ربنا العظيم بناء على علمه ورحمته وقوته وقدرته وستره وده امره وده شرعه. فالشعائر والحرمات لازم تعظمها لو انت فعلا بتعظم ربنا. امتى ييجي في قلبك اسم الله العظيم؟ سهل قوي. لما النبي عليه الصلاة والسلام قال ايه؟ فاما
الركوع فعظموا فيه الرب. كل يوم بتركع الحمد لله على الاقل سبعتاشر ركعة. سبعتاشر مرة. بتركع وتكسر جسمك وتقول له يا رب انت العزيم. وانا باقر بده. وانا وانا شاهد يا رب على ده. وجسمي النبي عليه الصلاة والسلام كان بيقول ايه في الركوع؟ خشع لك سمعي
وبصري ومخي وعظمي وعصبي وما استقلت عليه قدمي. انا يا رب عارف انت عظيم قد ايه. بص انا واقف عامل ازاي وبقولها لك فسهل قوي ان انت تستحضر الاسم ده الحمد لله ان ربنا يسر لنا كل يوم نقدر نقول له قد ايه انت عظيم ونحس قد ايه بعظمته. سلام عليكم